thumb|গ্রামীণ ব্যাংক ভবন   গ্রামীণ ব্যাংক হলো বাংলাদেশের একটি আধা-সরকারি স্বায়ত্বশাসিত প্রতিষ্ঠান। এটি বাংলাদেশের ক্ষুদ্রঋণ প্রদানকারী বিশেষায়িত সামাজিক উন্নয়ন ব্যাংক। এটি দারিদ্র্য পীড়িত মানুষের কাছে জামানত ছাড়াই ক্ষুদ্রঋণ (যা মাইক্রোক্রেডিট বা "গ্রামীণক্রেডিট" নামে পরিচিত) প্রদান করে।  গ্রামীণ ব্যাংক একটি আইন দ্বারা পরিচালিত পাবলিক অথরিটি। এর সূচনা ১৯৭৬ সালে চট্টগ্রাম বিশ্ববিদ্যালয়েরঅর্থনীতি বিভাগের গ্রামীণ অর্থনীতি কর্মসূচি এর একটি গবেষণা প্রকল্পের মাধ্যমে, যা গ্রামের গরিবদের ব্যাংকিং সেবা প্রদানের জন্য একটি ঋণ সরবরাহ ব্যবস্থা পরিকল্পনা করার জন্য পরিচালিত হয়। ১৯৮৩ সালের অক্টোবরে জাতীয় আইন দ্বারা গ্রামীণ ব্যাংককে একটি স্বাধীন ব্যাংক হিসেবে গতচগুতা  কার্যক্রম পরিচালনার অনুমতি দেওয়া হয়। গ্রামীণ ব্যাংক ক্ষুদ্রঋণ মডেল অনুসরন করা সত্বেও মাইক্রোক্রেডিট রেগুলেটরী অথরিটি আইন, ২০০৬ অনুযায়ী এটি 'ক্ষুদ্রঋণ প্রতিষ্ঠান' না হওয়ায় গ্রামীণ ব্যাংক মাইক্রোক্রেডিট রেগুলেটরী অথরিটি এর আওতাধীন প্রতিষ্ঠান নয়। এটি একটি স্বতন্ত্র আইন- গ্রামীণ ব্যাংক অধ্যাদেশ, ১৯৮৩-এর (বর্তমানে গ্রামীণ ব্যাংক আইন, ২০১৩) অধীনে পরিচালিত হয়।  ২০০৩ থেকে ২০০৭ সালের মধ্যে ব্যাংকটি উল্লেখযোগ্যভাবে উন্নতি করে। জানুয়ারি ২০২২ পর্যন্ত ব্যাংকটির মোট ঋণগ্রহীতার সংখ্যা প্রায় লক্ষ, যার ৯৬.৮১% নারী। ১৯৯৮ সালে ব্যাংকের "নিম্ন ব্যয়ের আবাসন কর্মসূচি" 'ওয়ার্ল্ড হ্যাবিটেট অ্যাওয়ার্ড' লাভ করে। ২০০৬ সালে ব্যাংক এবং এর প্রতিষ্ঠাতা মুহাম্মদ ইউনূস যৌথভাবে নোবেল শান্তি পুরস্কার লাভ করেন।  ব্যাংকের সাফল্য বিশ্বব্যাপী ৬৪টিরও বেশি দেশে অনুরূপ প্রকল্পের জন্য অনুপ্রেরণা হিসেবে কাজ করেছে, যার মধ্যে বিশ্বব্যাংকের গ্রামীণ ধরনের ঋণ ব্যবস্থা অর্থায়নের উদ্যোগও রয়েছে।   গ্রামীণ ব্যাংকের ইতিহাস  মুহাম্মদ ইউনূস ১৯৭৬ সালের বাংলাদেশের দুর্ভিক্ষ চলাকালীন ৪২টি পরিবারের একটি দলকে ৮৫৬ টাকা ব্যক্তিগত ঋণ দেওয়ার মাধ্যমে অনুপ্রাণিত হয়েছিলেন। এই ঋণটি তাদেরকে বিক্রয়ের জন্য পণ্য তৈরি করতে সহায়তা করেছিল, যাতে তারা শোষণমূলক ঋণের উচ্চ সুদের বোঝা থেকে মুক্ত থাকে। ইউনূস বিশ্বাস করতেন যে এই ধরনের ঋণ বৃহত্তর জনগণের জন্য উপলব্ধ হলে ব্যবসাকে উৎসাহিত করতে পারে এবং বাংলাদেশের ব্যাপক গ্রামীণ দারিদ্র্য হ্রাস করতে পারে। thumb|মুহাম্মদ ইউনূস, ব্যাংকের প্রতিষ্ঠাতা ও নোবেল পুরস্কার বিজয়ী ইউনূস তার গবেষণা ও অভিজ্ঞতা থেকে গ্রামীণ ব্যাংকের নীতি তৈরি করেছিলেন। তিনি একটি গবেষণা প্রকল্প শুরু করেছিলেন, যা একটি জাতীয় বাণিজ্যিক ব্যাংক এবং চট্টগ্রাম বিশ্ববিদ্যালয় এর সাথে মিলিত হয়ে গ্রামীণ দরিদ্রদের জন্য ক্রেডিট এবং ব্যাংকিং সেবা প্রদান পদ্ধতি পরীক্ষা করার জন্য মাইক্রোক্রেডিট বাড়ানোর লক্ষ্যে কাজ করে। ১৯৭৬ সালে জোবরা গ্রাম প্রথম এই প্রকল্পের মাধ্যমে সেবা পায়। পরবর্তী দুই বছরে প্রকল্পটি এলাকার অন্যান্য গ্রামে বিস্তৃত হয়। এই প্রকল্পটি, বাংলাদেশ ব্যাংক এর সহায়তায়, ১৯৭৯ সালে টাঙ্গাইল জেলা তে (রাজধানী ঢাকা থেকে উত্তরে) বিস্তৃত হয়। পরবর্তী কয়েক বছরে, প্রকল্পের সেবা বাংলাদেশের অন্যান্য জেলায় বিস্তৃত হয়।   পরিচালনা পদ্ধতি  এটি বাংলাদেশ ব্যাংক এর তালিকাভুক্ত নয়। এটি বাংলাদেশের ৫টি অ-তালিকাভুক্ত ব্যাংকের একটি।   অর্জন ও পুরস্কার  ২০০৬ সালে দারিদ্র বিমোচনে অবদান রাখায় গ্রামীণ ব্যাংক এবং মুহাম্মদ ইউনুস যৌথভাবে নোবেল শান্তি পুরস্কার লাভ করেন।   আগাখান স্থাপত্য পুরস্কার: ১৯      ৮৯ (সুইজারল্যান্ড)  কাজী মাহবুবউল্লাহ পুরস্কার: ১৯৯২ (বাংলাদেশ)  রাজা বোঁদওয়া আন্তর্জাতিক উন্নয়ন পুরস্কার : ১৯৯৩ (বেলজিয়াম)  তুন আবদুল রাজাক পুরস্কার: ১৯৯৪ (মালয়েশিয়া)  স্বাধীনতা দিবস পুরস্কার: ১৯৯৪ (বাংলাদেশ)  বিশ্ব বসতি পুরস্কার: ১৯৯৭ (যুক্তরাজ্য)  গান্ধী শান্তি পুরস্কার: ২০০০ (ভারত)  পিটার্সবার্গ পুরস্কার: ২০০৪ (যুক্তরাষ্ট্র)  নোবেল শান্তি পুরস্কার: ২০০৬ (নরওয়ে)  এম সি সি আই ঢাকা এর শতবর্ষ পদক পুরস্কার:২০১৪ (বাংলাদেশ)  ইন্টারন্যাশনাল ফাইন্যান্স ম্যাগাজিন এর "বেস্ট কর্পোরেট সোস্যাল রেসপন্সেবল ব্যাংক পুরস্কার :২০১৪ (যুক্তরাজ্য)  আই সি এম এ বি'র বেস্ট কর্পোরেট অ্যাওয়ার্ড পুরস্কার :২০১৪ (বাংলাদেশ)   আরও দেখুন   বাংলাদেশ ব্যাংক  বাংলাদেশের ব্যাংকের তালিকা  ইউনুস গ্রুপ অফ ইন্ডাস্ট্রিজ   তথ্যসূত্র    বহিঃসংযোগ    গ্রামীণ ব্যাংকের ওয়েবসাইট  বিষয়শ্রেণী:বাংলাদেশে সমবায় বিষয়শ্রেণী:বাংলাদেশের বেসরকারি ব্যাংক বিষয়শ্রেণী:১৯৮৩-এ প্রতিষ্ঠিত ব্যাংক বিষয়শ্রেণী:বাংলাদেশী নোবেল বিজয়ী বিষয়শ্রেণী:নোবেল পুরস্কার বিজয়ী সংস্থা বিষয়শ্রেণী:নোবেল শান্তি পুরস্কার বিজয়ী সংস্থা বিষয়শ্রেণী:পল্লী উন্নয়নে স্বাধীনতা পুরস্কার বিজয়ী বিষয়শ্রেণী:১৯৮৩-এ প্রতিষ্ঠিত বাংলাদেশী কোম্পানি বিষয়শ্রেণী:গান্ধী শান্তি পুরস্কার বিজয়ী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:ঢাকা ভিত্তিক কোম্পানি বিষয়শ্রেণী:মুহাম্মদ ইউনূস